**Pisicuţa şi Tărcuş**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De o lună încheiată,

Pisicuţa cu Tărcuş,

Dau târcoale la poiată

Tuchiluş, tot tuchiluş.

Ziua în amiaza mare,

Ouşoare dulci şi moi,

Hoţii fură din cuibare –

S-au făcut tâlhari de soi.

Într-o zi însă, stăpânul

I-a zărit, ce supărare!

Imediat Tărcuş, hapsânul,

A primit pedeapsă mare.

Stă legat cu o zgărdiţă,

Într-o cuşcă, nici nu vrea

Să o vadă pe pisică.

Vinovată e doar ea.

Când o prinde, o înşfacă

De blăniţa ei pufoasă.

De ce oare doar Tărcuş,

A fost fugărit din casă?

Biata noastră pisicuţă,

Ciufulită ziua toată,

Nu mai ştie ce să facă.

Umblă veşnic supărată.

I-a trecut pofta de ouă,

Căci prieten nu mai are

Şi în plus e pedepsită,

Are şoareci la mâncare.